CELEX: 62017CA0713
Language: et
Date: 2018-11-21 00:00:00
Title: Kohtuasi C-713/17: Euroopa Kohtu (kolmas koda) 21. novembri 2018. aasta otsus (Landesverwaltungsgericht Oberösterreichi eelotsusetaotlus – Austria) – Ahmad Shah Ayubi versus Bezirkshauptmannschaft Linz-Land (Eelotsusetaotlus — Direktiiv 2011/95/EL — Nõuded rahvusvahelise kaitse sisule — Pagulasseisund — Artikkel 29 — Sotsiaalhoolekanne — Erinev kohtlemine — Ajutise elamisõigusega pagulased)

21.1.2019   
            
            
               ET
            
            
               Euroopa Liidu Teataja
            
            
               C 25/13
            
         
      Euroopa Kohtu (kolmas koda) 21. novembri 2018. aasta otsus (Landesverwaltungsgericht Oberösterreichi eelotsusetaotlus – Austria) – Ahmad Shah Ayubi versus Bezirkshauptmannschaft Linz-Land
      (Kohtuasi C-713/17) (1)
      
      ((Eelotsusetaotlus - Direktiiv 2011/95/EL - Nõuded rahvusvahelise kaitse sisule - Pagulasseisund - Artikkel 29 - Sotsiaalhoolekanne - Erinev kohtlemine - Ajutise elamisõigusega pagulased))
      (2019/C 25/16)
      Kohtumenetluse keel: saksa
      
         Eelotsusetaotluse esitanud kohus
      
      Landesverwaltungsgericht Oberösterreich
      
         Põhikohtuasja pooled
      
      
         Kaebaja: Ahmad Shah Ayubi
      
         Vastustaja: Bezirkshauptmannschaft Linz-Land
      
         Resolutsioon
      
      
                  1.
               
               
                  Euroopa Parlamendi ja nõukogu 13. detsembri 2011. aasta direktiivi 2011/95/EL, mis käsitleb nõudeid, millele kolmandate riikide kodanikud ja kodakondsuseta isikud peavad vastama, et kvalifitseeruda rahvusvahelise kaitse saajaks, ning nõudeid pagulaste või täiendava kaitse saamise kriteeriumidele vastavate isikute ühetaolisele seisundile ja antava kaitse sisule, artiklit 29 tuleb tõlgendada nii, et sellega on vastuolus sellised liikmesriigi õigusnormid, nagu on kõne all põhikohtuasjas ja millega nähakse ette, et pagulastele, kellel on liikmesriigis ajutine elamisõigus, antakse sotsiaaltoetusi väiksemas summas kui selle liikmesriigi kodanikele ja seal alalist elamisõigust omavatele pagulastele.
               
            
                  2.
               
               
                  Pagulane saab liikmesriigi kohtus tugineda selliste liikmesriigi õigusnormide, nagu on vaidluse all põhikohtuasjas, vastuolule direktiivi 2011/95 artikli 29 lõikega 1, et saavutada tema õiguste suhtes nende õigusnormidega ette nähtud piirangu kohaldamata jätmine.
               
            
         (1)  ELT C 123, 9.4.2018.